Pe Emmanuel Macron nici COVID-19 nu-l ține departe de atribuții. A participat la prima videoconferință după ce a fost testat pozitiv cu coronavirus.
Emmanuel Macron a participat joi seară, prin videoconferinţă, la un eveniment pe teme umanitare. Preşedintele Franţei: "Sunt onorat că am putut să îmi respect angajamentul de participare prin această videoconferinţă.". Olivier Véran, ministrul francez al Sănătăţii, crede că Emmanuel Macron s-a infectat cu virusul SARS-CoV-2 la summitul UE.
Preşedintele Franţei, Emmanuel Macron, a participat joi seară, prin videoconferinţă, la o reuniune pe teme umanitare, deşi are COVID-19, iar ministrul Sănătăţii, Olivier Véran, crede că infectarea s-a produs la summitul Uniunii Europene, desfăşurat săptămâna trecută.Emmanuel Macron a luat parte, în mod virtual, la Conferinţa Naţională Umanitară din Franţa."Sunt onorat că am putut să îmi respect angajamentul de participare prin această videoconferinţă", a declarat Emmanuel Macron, potrivit cotidianului Le Parisien.Preşedintele Franţei, care a apărut în imagini purtând mască medicală, nu a oferit informaţii despre starea sa de sănătate.Emmanuel Macron este în carantină de joi dimineaţă, după ce a fost diagnosticat cu infecţia Covid-19.Olivier Véran, ministrul francez al Sănătăţii, crede că Emmanuel Macron s-a infectat la summitul Uniunii Europene, desfăşurat joia şi vinerea trecută la Bruxelles."Aparent, şeful statului nu s-a infectat în timp ce era la Palatul Élysée, ci este posibil ca în timpul reuniunii Consiliului European, desfăşurată în urmă cu câteva zile la Bruxelles", a declarat Olivier Véran la postul France 5.